cyanic-selkie/wikianc huggingface dataset:
เครือข่ายส่วนตัวเสมือน
ลักษณะการทำงาน
ลักษณะการทำงานของเครือข่ายส่วนตัวเสมือน (Virtual Private Network) เป็นเครือข่ายที่มีเส้นทางทำงานอยู่ในเครือข่ายสาธารณะ ดังนั้นเรื่องความปลอดภัยของข้อมูลในเครือข่ายส่วนตัวจึงเป็นเรื่องที่ต้องคำนึงถึงเป็นอย่างมาก เครือข่ายส่วนตัวเสมือนจะมีการส่งข้อมูลในรูปแบบแพ็กเก็ตออกมาที่เครือข่ายอินเทอร์เน็ต โดยมีการเข้ารหัสข้อมูล (Data Encryption) ก่อนการส่งข้อมูลเพื่อสร้างความปลอดภัยให้กับข้อมูลและส่งข้อมูลผ่านอุโมงค์ (Tunneling) ซึ่งจะถูกสร้างขึ้นจากจุดต้นทางไปถึงปลายทางระหว่างผู้ให้บริการ VPN กับผู้ใช้บริการการเข้ารหัสข้อมูลนี้เอง เป็นการไม่อนุญาตให้บุคคลอื่นที่ไม่เกี่ยวข้องกับข้อมูล สามารถอ่านข้อมูลได้จนสามารถที่จะส่งไปถึงปลายทาง และมีเพียงผู้รับปลายทางเท่านั้นที่สามารถถอดรหัสข้อมูลและนำข้อมูลไปใช้ได้
Firewall-Based VPN
องค์กรส่วนใหญ่ที่เชื่อมต่อกับอินเทอร์เน็ตมีไฟร์วอลล์อยู่แล้วเพียงแค่เพิ่มซอฟต์แวร์ที่เกี่ยวกับการเข้ารหัสข้อมูลและซอฟต์แวร์ที่เกี่ยวข้องเข้าไปยังตัวไฟร์วอลล์ก็สามารถดำเนินงานได้ทันที Firewall-Based VPN มีส่วนคล้ายกับรูปแบบของซอฟต์แวร์และมีการเพิ่มประสิทธิภาพเข้าไปในไฟร์วอลล์ แต่ประสิทธิภาพก็ยังด้อยกว่าฮาร์ดแวร์ เป็นรูปแบบ VPN ที่นิยมใช้แพร่หลายมากที่สุด แต่ก็ไม่ได้เป็นรูปแบบที่ดีที่สุด สนับสนุนการทำงานบนระบบปฏิบัติการที่หลากหลาย บางผลิตภัณฑ์สนับสนุน Load Balancing รวมทั้ง IPsec
การทำ Tunnel
Tunneling คือการสร้างอุโมงค์เสมือนเพื่อส่งข้อมูลผ่านอุโมงค์นี้เพื่อออกสู่เน็ตเวิร์คมี 2 แบบ
สกุลกฤษณา
สกุลกฤษณา (Aquilaria) เป็นสกุลหนึ่งของพืชวงศ์กฤษณา (Thymelaeaceae) มีถิ่นกำเนิดในเอเชียตะวันออกเฉียงใต้และเอเชียใต้ พบมากโดยเฉพาะในป่าดิบชื้นของอินโดนีเซีย, ไทย, กัมพูชา, ลาว, เวียดนาม, มาเลเซีย, อินเดียตอนเหนือ, ฟิลิปปินส์ และนิวกินี พรรณไม้ในสกุลนี้ปกติมีเนื้อไม้สีขาว เมื่อเกิดบาดแผล ต้นไม้จะหลั่งสารเคมีออกมาเพื่อรักษาบาดแผลนั้น แต่สารเคมีจะขยายวงกว้างออกไปอีก ก่อให้เกิดเนื้อไม้ซึ่งมีสีดำ กลิ่นหอม เรียกว่า "กฤษณา"
ประวัติ
กฤษณาเป็นไม้ที่กล่าวถึงนับแต่ครั้งพุทธกาลในฐานะ ของที่มีค่าหายาก ราคาแพงดั่งทองคำ ไม้กฤษณาอินเดียเป็นหนึ่งในของหอมธรรมชาติสี่อย่างที่เรียกว่า จตุรชาติสุคนธ์ (กฤษณา กะลำพัก จันทน์ และดอกไม้)
ในประเทศไทยไม้กฤษณาเป็นสินค้าต้องห้ามของประชาชนทั่วไปเพราะมีกฎหมายให้ค้าขายได้เฉพาะกษัตริย์มาตั้งแต่โบราณ ต้นกรุงศรีอยุธยา ในสมัยสมเด็จพระนารายณ์มหาราช ไม้กฤษณาถูกใช้เป็นเครื่องราชบรรณาการและเป็นสินค้าไปเมืองจีน
สรรพคุณของกฤษณาแพร่กระจายไปถึงคาบสมุทรอาหรับในตะวันออกกลาง อาณาจักรกรีก โรมัน อียิปต์โบราณ ผลผลิตจากต้นกฤษณามีเฉพาะในเอเชียบางส่วน เช่น อินเดีย จีน และเอเชียตะวันออกเฉียงใต้ เช่น พม่า ไทย มาเลเซีย อินโดนีเซีย ฟิลิปปินส์ ลาว กัมพูชา เวียดนาม เท่านั้น
ประเทศไทยเป็นประเทศแรกที่สามารถส่งผลผลิตและผลิตภัณฑ์ไม้กฤษณาออกไปจำหน่ายทั่วโลกอย่างถูกต้องตามกฎหมายและตามอนุสัญญาไซเตส และได้ขึ้นทะเบียนไม้ที่ปลูกกับไซเตสไว้ครั้งแรกจำนวน 7,404,452 ต้น ปัจจุบันมีการปลูกทั่วประเทศประมาณ 15 ล้านต้น และไม่เพียงพอกับตลาดที่เพิ่มขึ้นในปัจจุบัน
ความหลากชนิดของพรรณไม้สกุลกฤษณา
ไม้ในสกุลกฤษณามีลำต้นขนาดปานกลาง แต่ถ้ามีอายุมากจะมีลำต้นขนาดใหญ่เป็นไม้เนื้อค่อนข้างอ่อน แต่เมื่ออายุมากแล้ว จะมีลักษณะเนื้อไม้ค่อนข้างแข็ง สีเหลืองมีลายสวยงาม เปลือกลอกง่าย ลำต้นตรง สีค่อนข้างแดงผิวเป็นเม็ดตุ่มเล็ก ๆ สีแดง-ดำ เทา เขียวอ่อน เป็นไม้โตเร็ว
ปัจจุบันสกุลกฤษณามีพรรณไม้ทั้งหมด 15 ชนิด ตามรายละเอียดดังต่อไปนี้
ชนิดพรรณไม้สกุลกฤษณาชนิดพื้นเมืองในประเทศไทยมี 5 ชนิด คือ
การใช้ประโยชน์ของไม้กฤษณา
"สารกฤษณา" มีชื่อทางการค้าหลายชื่อ ได้แก่ agarwood (ยุโรป), aloeswood (สิงคโปร์), eaglewood (สหรัฐอเมริกา),gaharu (อินโดนีเชีย), oudh (อาหรับ), tram (เวียดนาม), jinko (ญี่ปุ่น), chen xiang (จีน) เป็นต้น ปัจจุบันนอกจากชิ้นไม้กฤษณาและน้ำมันกฤษณาที่เป็นสินค้าหลักในตลาดแล้วยังได้มีการพัฒนาผลิตภัณฑ์จากกฤษณาให้มีความหลากหลายขึ้น เพื่อให้สามารถตอบสนองความต้องการของลูกค้าให้ได้มากกลุ่มขึ้น โดยผลิตภัณฑ์จากกฤษณาที่เป็นสินค้าวางจำหน่ายอยู่ในท้องตลาด ซึ่งส่วนใหญ่จะเป็นตลาดในแถบเอเชีย เช่น ไทย ญี่ปุ่น สิงคโปร์ จากการสำรวจของ Phillips (2003) สามารถจำแนกได้ดังนี้
เพราะเป็นกฤษณาที่ได้จากต้นไม้ที่เกิดในธรรมชาติเท่านั้น และมาจากต้นไม้มีอายุมาก ซึ่งมีการสะสมกฤษณามาเป็นเวลานานหลายปีส่วนใหญ่ท่อนกฤษณาลักษณะนี้อาจจะเห็นปรากฏอยู่ในวัด หรือคฤหาสน์ของเศรษฐีเพื่อเป็นสิ่งแสดงความร่ำรวยมั่งคั่งของผู้เป็นเจ้าของ
ปลาชะโอน (สกุล)
ปลาชะโอน หรือ ปลาสยุมพร เป็นชื่อสกุลของปลาน้ำจืดในอันดับปลาหนังจำพวกหนึ่ง อยู่ในวงศ์ปลาเนื้ออ่อน (Siluridae) ใช้ชื่อสกุลว่า Ompok (/ออม-พ็อก/)
มีลักษณะสำคัญคือ นัยน์ตามีเยื่อใส ๆ คลุม โดยที่เยื่อนี้ติดกับขอบตา ปากแคบและเฉียงขึ้นด้านบน มุมปากยื่นไม่ถึงนัยน์ตา ครีบหลังมีก้านครีบแขนง 3-4 ก้าน มีหนวด 2 คู่ ที่ริมปากบน 1 คู่ และที่คาง 1 คู่ ฟันที่กระดูกเพดาปากชิ้นล่างมีสองกลุ่มแยกจากกันเห็นได้ชัด ครีบท้องมีก้านครีบแขนง 7-8 ก้าน
พบกระจายพันธุ์ในแหล่งน้ำของอนุทวีปอินเดียและเอเชียตะวันออกเฉียงใต้
ชนิด
จำแนกออกได้ ดังนี้
ทรีพ
ทรีพ (Treap)  เป็นต้นไม้ค้นหาแบบทวิภาคประเภทหนึ่ง ที่มีการประกันความสูง เฉลี่ยเป็น O (log n) โดยวิธีการนำแนวคิดเรื่องของฮีป เข้ามาช่วย โดยคำว่าทรีพ (treap) นั้นเป็นคำที่เกิดจากการประกอบของคำว่า binary search tree รวมกับคำว่า heap เป็น treap นั้นเอง
ประวัติของการคิดค้นทรีพ
ทรีพถูกคิดค้นโดย Cecilia R. Aragon และ Raimund G. Seidel ในปี 1989  เนื่องจากการสร้างข้อมูลเสริมแบบสุ่ม ทรีพ จึงมีอีกชื่อหนึ่งว่า randomized binary search tree หรือ RBST
จุดเด่นของทรีพ
จุดเด่นของทรีพคือการประกันว่าความสูงของต้นไม้จะ เตี๊ยที่สุดเท่าที่ทำได้ หรือเป็น O (log n) โดยสมบัตินี้เกิดการสุ่มที่มีการกระจายแบบฮาร์โมนิก คือ การกระจายที่เท่าๆกัน ส่งผลให้การเรียงเลขที่เกิดจากการสุ่มขึ้นมาเป็นฮีป จะทำให้ต้นไม้อยู่ ในรูปร่างเตี้ยที่สุดได้
ความเร็วที่ใช้ในการทำงาน
จุดมุ่งหมายของทรีพจะเน้นการเข้าถึงข้อมูลอย่างรวดเร็ว เนื่องจากสร้าง เป็นต้นไม้ที่ประกันความสูงเป็น O (log n)
ประเภทข้อมูลที่ใช้สร้างทรีพ
ปมของต้นไม้ทรีพแตกต่างจาก ปมของต้นไม้ค้นหาแบบทวิภาค ตรงที่เก็บตัวแปรเพิ่มเป็นจำนวนจริงหนึ่งตัว ซึ่งถูกสุ่มค่าขึ้นมาตั้งแต่ตอนสร้างปม ข้อมูลเสริมส่วนนี้จะใช้ในการเปรียบเทียบเพื่อใช้ในการเรียงโครงสร้างของทรีพ เมื่อมองเฉพาะข้อมูลเสริมจะมีความสัมพันธ์แบบฮีป
การเพิ่มสมาชิก
ขั้นตอนของการเพิ่มข้อมูล จะเพิ่มโดยเหมือนการเพิ่มต้นไม้ค้นหาแบบทวิภาคทุกประการ แต่หลังจากเพิ่มเสร็จแล้วจะทำการเปรียบเทียบข้อมูลเสริมของปมที่เพิ่มว่ามีมีความสำคัญมากกว่าปมพ่อหรือไม่ ที่มีความสำคัญ จะทำการหมุนปมพ่อลงมา และหมุนปมพ่อลงไปเรื่อยๆ จนกว่า ปมพ่อของปมที่เพิ่งเพิ่มมาจะมีความ สำคัญมากกว่า ซึ่งตรงกับนิยามของฮีป การหมุนปมจะทำให้ความสัมพันธ์แบบต้นไม้ค้นหาแบบทวิภาค ที่ข้อมูลในต้นไม้ย่อยด้านซ้ายน้อยกว่าราก และข้อมูลในต้นไม้ย่อยด้านขวามากกว่าราก ยังไม่เสียไป
การลบสมาชิก
ขั้นตอนการลบสมาชิกนั้นทำได้โดยการหมุนปมที่อยากจะลบให้เป็นใบก่อน แล้วจึงลบใบทิ้ง โดยการทำให้เป็น null
การค้นหาสมาชิก
การค้นหาสมาชิกทำได้เหมือนต้นไม้ค้นหาแบบทวิภาคทั่วไป
เจ้าจอมมารดาจันทร์ ในรัชกาลที่ 4
เจ้าจอมมารดาจันทร์ในรัชกาลที่ 4 เป็นบุตรีคนรองสุดท้องของพระยาพิพิธสมบัติ (ทองสุก)  ผู้สำเร็จราชการเมืองตราด มีมารดาเป็นชาวจังหวัดตราด คุณตาชื่อ “หยง” เป็นจีนฮกเกี้ยนที่เข้ามาตั้งหลักแหล่งค้าขายที่เมืองตราด คุณยายชื่อ “อิ่ม” เป็นคนพื้นเพเมืองตราด
เมื่อพระยาพิพิธสมบัติถึงแก่อนิจกรรมในตอนต้นรัชกาลพระบาทสมเด็จพระจอมเกล้าเจ้าอยู่หัว บุตรชายคนหนึ่งของพระยาพิพิธสมบัติได้รับพระบรมราชโองการโปรดเกล้าฯ ให้เป็นผู้สำเร็จราชการเมืองตราดสืบต่อจากบิดา ท่านเจ้าเมืองคนใหม่นี้ภายหลังได้รับพระราชทานบรรดาศักดิ์เป็น “พระยาพิพิธฤทธิเดชวิเศษสิงหนาถ” และพระยาพิพิธฤทธิเดชวิเศษสิงหนาถนี้เองที่เป็นผู้ชักชวนให้เจ้าจอมมารดาจันทร์ซึ่งขณะนั้นอยู่ในวัยรุ่นสาวมีรูปโฉมงดงามเป็นที่เลื่องลือไปทั่วเมืองตราด ให้เข้ามารับราชการสนองพระเดชพระคุณในพระบรมมหาราชวัง จนได้รับพระมหากรุณาธิคุณชุบเลี้ยงให้เป็นพระสนมเอก พระราชทานเครื่องยศพานทองคำ เครื่องใช้สอยทองคำ หีบทองลงยาราชาวดี กับได้เบี้ยหวัดเงินปี ปีละ 10 ชั่ง
เจ้าจอมมารดาจันทร์ได้รับราชการสนองคุณพระกรุณา ฯ ถวายพระประสูติกาลพระเจ้าลูกเธอและพระเจ้าลูกยาเธอทั้งสิ้น 4 พระองค์ คือ
ในระหว่างการรับราชการในพระบรมมหาราชวังเพื่อสนองคุณพระกรุณานั้น เมื่อพระบาทสมเด็จพระจอมเกล้าเจ้าอยู่หัว มีพระบรมราโชบายที่จะอนุรักษ์และฟื้นฟูศิลปวัฒนธรรมไทยในเรื่องศิลปะการแสดง โดยพระราชทานพระบรมราชานุญาตให้หัดละครแสดงโดยสตรีล้วนขึ้นเป็นครั้งแรก และยังพระราชทานพระบรมราชานุญาตให้นำบทพระราชนิพนธ์ไปเล่นได้ โดยโปรดเกล้าฯ ให้ทำประกาศว่าด้วย ละครผู้หญิง พ.ศ. 2398 อนุญาตให้เจ้านาย ขุนนาง และผู้มีบรรดาศักดิ์หัดละครผู้หญิงขึ้นได้ แต่ได้ขอจำกัดสิทธิ์บางประการไว้สำหรับละครหลวง เช่น รัดเกล้ายอด เครื่องแต่งตัวลงยา พานทอง หีบทอง ซึ่งใช้เป็นเครื่องยศ เครื่องประโคมแตรสังข์ และห้ามมิให้บังคับผู้ที่ไม่สมัครใจเล่นละครให้ได้รับความเดือดร้อน เจ้าจอมมารดาจันทร์จึงได้ตั้งโรงละครขึ้นคณะหนึ่งในพระบรมมหาราชวังเพื่อสนองพระบรมราโชบายนี้ ทำการฝึกซ้อม และจัดแสดงจนเป็นที่รู้จัก ซึ่งตัวละครจากโรงละครของเจ้าจอมมารดาจันทร์นี้ ต่อมาได้เป็นครูหัดละครให้โรงละครอื่น ๆ ต่อไปอีกหลายคน
เมื่อพระบาทสมเด็จพระจอมเกล้าเจ้าอยู่หัวเสด็จสวรรคตแล้ว เจ้าจอมมารดาจันทร์ได้ย้ายออกมาอยู่กับพระราชโอรส คือ พระองค์เจ้าศุขสวัสดี ที่วังท้ายวัดพระเชตุพนวิมลมังคลาราม ฐานะทางยศศักดิ์มีการเปลี่ยนแปลงไปตามธรรมเนียมสำหรับเจ้าจอมมารดาในรัชกาลก่อน คือ เครื่องยศหีบหมากทองลงยาราชาวดีก็เปลี่ยนเป็นหีบทองเกลี้ยง นามก็เรียกว่า “จันทร์เจ้าจอมมารดา” แต่ภายหลังพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เรียกนามอย่างเดิมกับบ่งรัชกาลไว้ท้ายว่า “เจ้าจอมมารดาจันทร์ในรัชกาลที่ 4”
ในปัจฉิมวัย ท่านได้ป่วยเป็นโรคชรามาตั้งแต่วันที่ 13 กุมภาพันธ์ พ.ศ. 2448 ได้รับพระราชทานหมอหลวงไปรักษาอาการแต่หาคลายไม่ ครั้นถึงวันที่ 24 กุมภาพันธ์ ปีเดียวกัน เวลาบ่ายห้าโมงก็ถึงแก่กรรม
พระสมเด็จเหนือหัว
พระสมเด็จเหนือหัว เป็นพระเครื่องที่ผู้จัดสร้างอ้างว่า สร้างขึ้นโดยมูลนิธิอัฏฐมราชานุสรณ์ ในพระบรมราชูปถัมภ์ เพื่อนำเงินรายได้ไปสร้างอุโบสถสองกษัตริย์ เฉลิมพระเกียรติพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระปรมินทรมหาภูมิพลอดุลยเดช จำหน่ายราคาองค์ละ 999 บาท โดยนายสิทธิกร บุญฉิม หรือ "เสี่ยอู๊ด" เป็นผู้ดำเนินการจัดสร้าง
วิธีสร้าง
ผู้จัดสร้างประชาสัมพันธ์ว่า พระสมเด็จเหนือหัว สร้างจากมวลสารศักดิ์สิทธิ์จากวัดต่างๆทั่วประเทศ และตำนานการสร้างพระผงของสมเด็จพระพุฒาจารย์ (โต พรหมรังสี) อดีตเจ้าอาวาสวัดระฆังโฆสิตารามวรมหาวิหาร แล้วนำมาปลุกเสกโดยพระชั้นผู้ใหญ่ทั่วราชอาณาจักรไทย  เสกผงศักดิ์สิทธิ์ และสร้างพระเครื่อง เป็นพระสมเด็จ 5 สี ได้แก่ สีขาววัดระฆัง ของภาคกลาง สีเหลืองพระเจ้าอยู่หัว ของภาคเหนือ สีชมพูทิพย์ ของภาคตะวันออก สีเขียวพระแก้วมรกต ของภาคอีสาน สีฟ้าน้ำทะเลของภาคใต้
วิธีปลุกเสกมวลสารผงพุทธคุณ
ผู้จัดสร้าง อ้างว่า พระเถระ พระอาจารย์ และเจ้าอาวาสจากวัดต่างๆ ทั่วราชอาณาจักรไทย รวม 780 รูป ซึ่งเป็นพระภิกษุสงฆ์ของวัดต่างๆ ใน 780 อำเภอ ทำพิธีปลุกเสกมวลสารผงพุทธคุณ ดังนี้
จังหวัดสกลนคร ได้แก่ วัดพรหมหัวบึง วัดหนองสะไน วัดแจ้งแสงอรุณ วัดสามัคคีวราราม วัดเหนือ วัดกลางดพธิ์ชัย วัดศรีวิไลย์ วัดศิริมงคล วัดอินทรังสฤษฏิ์ วัดโพธิ์ศรีสร้างค้อ วัดโพธ์ชัยวิทยาราม วัดสระแก้วารีราม วัดสว่างภูมิดล วัดคอนสวรรค์ วัดไตรแก้ว วัดบูรพา วัดพระธาตุเงิชชุม
จังหวัดนครพนม ได้แก่ วัดยอดแก้ว วัดศรีสมบูรณ์ วัดคณิศร วัดกกต้อง วัดโพธิ์ศรี วัดไตรภูมิ วัดปทุมาราม วัดศรีสุมังคล์ วัดธาตุประสิทธิ์ วัดธาตุศรีคุณ วัดปัจฉิมาวาส
จังหวัดขอนแก่น ได้แก่ วัดพลแพง วัดท่ากระบือ วัดมิ่งเมืองพลาราม วัดชัยศรี วัดไชโย วัดโชติการาม วัดเกาะแก้ว วัดจันทรประสิทธิ์ วัดแจ้งสว่างนอก วัดบึงแก้ว วัดศิริพนปุญญาวาส วัดจอมแจ้ง วัดสีชมพู วัดโพธิ์ศรี วัดชลธาร วัดสระทอง วัดโพธิ์ทอง วัดเทวราช วัดวุฒนาราม วัดจันทรสิรินทราวาส
จังหวัดบุรีรัมย์ ได้แก่ วัดกลาง วัดบุญซ้าย วัดบ้านหนองแขม วัดสุพลศรัทธาราม วัดบ้านบัว วัดอัมภาราม วัดปราสาทวนาราม วัดกลาง วัดอุดร วัดสว่างโพธิ์ทองวราราม วัดโคน วันสระจันทร์ วัดสนวนนอก วัดจำปา วัดโพธิ์ย้อย วัดโพนทอง วัดหนองไผ่น้อย วัดสำโรง วัดสว่างอารมณ์ วัดหนองหงส์
สำนักพระราชวังแจงการแอบอ้างสร้าง "พระสมเด็จเหนือหัว"
พร้อมกันนี้ เมื่อมีการตรวจสอบไปยังมูลนิธิอัฏฐมราชานุสรณ์ ในพระบรมราชูปถัมภ์ ปรากฏว่า ทางมูลนิธิฯ ไม่ได้มีส่วนเกี่ยวข้องกับการจัดสร้าง และการที่ผู้จัดสร้างนำตราพระมงกุฎไปประทับหลังองค์พระนั้นถือว่าผิดกฎหมาย เพราะไม่มีการขอพระราชทานพระบรมราชานุญาต ผ่านทางสำนักพระราชวัง
ขณะที่มวลสารในการจัดสร้างที่มีการอ้างว่าเป็นดอกไม้พระราชทานนั้น ทางสำนักพระราชวังได้ชี้แจงว่า ตั้งแต่มีการจัดสร้างพระสมเด็จเหนือหัว ปรากฏว่า ทางผู้จัดสร้างไม่เคยขอพระราชทานดอกไม้เพื่อนำไปใช้เป็นมวลสาร เรื่องที่เกิดขึ้นจึงเป็นการแอบอ้างและทำให้ประชาชนเข้าใจผิด
ทั้งนี้ จากการตรวจสอบถึงขั้นตอนการจัดสร้างพระสมเด็จเหนือหัว ปรากฏว่า ไม่มีการระบุผู้จัดสร้างที่ชัดเจน ทำให้ประชาชนเกิดความเข้าใจผิดว่า พระสมเด็จเหนือหัว เกี่ยวข้องกับทางสำนักพระราชวัง และทำให้เกิดความเสียหายกับทางสำนักพระราชวังเป็นอย่างมาก
กีฬากรีฑาในโอลิมปิกฤดูร้อน 1924
กีฬากรีฑาในโอลิมปิกฤดูร้อน 1924 จัดแข่งขันที่ปารีส ประเทศฝรั่งเศส แข่งขัน 27 ประเภท
เขาบรรทัด
เขาบรรทัด อาจหมายถึง
ม้วนหนังสือเดดซี
ม้วนหนังสือเดดซี (Dead Sea Scrolls) เป็นหนังสือม้วนที่พบในถ้ำ 11 แห่ง ระหว่าง พ.ศ. 2490 - 2499 ในเมืองคุมรานทางตะวันตกเฉียงเหนือของทะเลเดดซี มีเอกสาร 800 รายการ ส่วนใหญ่เป็นคัมภีร์เกี่ยวกับศาสนายูดาห์ที่ไม่เคยพบมาก่อน เขียนเมื่อราวพุทธศตวรรษที่ 6 โดยพวกเอสซีนซึ่งอยู่ร่วมสมัยกับพระเยซู
การค้นพบ
ในต้นปี พ.ศ. 2490 มูฮัมมัด เอดห์-ดิบ เด็กเลี้ยงแกะชาวเบดูอิน ได้ต้อนฝูงแกะไปหาแหล่งน้ำในทะเลทรายยูเดีย ใกล้กับเมืองคุมรานและติดตามแกะที่หายไปจนพบถ้ำ เมื่อไปสำรวจในถ้ำจึงพบม้วนหนังสือห่อด้วยผ้าลินิน พวกเขานำหนังสือนี้ไปขายต่อให้ประเทศอิสราเอล
ต่อจากนั้นได้มีการสำรวจถ้ำอื่น ๆ ในบริเวณใกล้เคียงกัน และพบม้วนหนังสืออีก แต่ไม่สมบูรณ์เท่าชุดแรกที่พบ
เนื้อหา
หนังสือที่พบทั้งหมดเป็นเอกสารเกี่ยวกับชาวยิวที่เขียนโดยบุคคลร่วมสมัยกับพระเยซู มีอายุประมาณ 2,000 ปี เอกสารสำคัญที่สุดคือคัมภีร์ไบเบิลภาคพันธสัญญาเก่า หนังสือเอสเธอร์ ส่วนใหญ่เขียนด้วยภาษาฮีบรู บางส่วนเขียนเป็นภาษาแอราเมอิก (ภาษาพูดสมัยนั้น) และภาษากรีก (ภาษาทางการค้าสมัยนั้น) หนังสือบางส่วนกล่าวถึงวิถีชุมชน กฎและข้อลงโทษ ซึ่งแสดงให้เห็นภาพของกลุ่มชาวยิวที่เรียกว่าพวกเอสซีน ซึ่งเชื่อในวันสิ้นโลกอย่างมาก
เป็นการเปิดเผยวิถีชีวิต ความเป็นอยู่และวัฒนธรรมของชาวยิวในยุคก่อนการประสูติของพระเยซู มีทั้งคำสอนทางศาสนา เล่าประวัติความเป็นมาของชาวคุมราน กฎหมาย จารีต ประเพณี สงครามศักดิ์สิทธิ์ ฯลฯ นอกจากนั้นบางจารึกยังเป็นฉบับคัดลอกจากพระคัมภีร์ของศาสนายูดาห์ ซึ่งเมื่อนักประวัติศาสตร์ถอดความพบว่าตรงกับคัมภีร์ไบเบิลภาคพันธสัญญาเดิม ซึ่งสืบทอดมาจนถึงปัจจุบัน
Nuclear bag fiber
เส้นใยกล้ามเนื้อ nuclear bag fiber เป็น intrafusal muscle fiber ประเภทหนึ่งที่อยู่ตรงกลางของ muscle spindle แต่ละเส้นมีนิวเคลียสเป็นจำนวนมากโดยจุกอยู่ที่ตรงกลางเหมือนถุง และเป็นเหตุกระตุ้นทั้งเส้นใยประสาทนำเข้าทั้งปฐมภูมิ (primary nerve fiber) และทุติยภูมิ (secondary nerve fiber)
ถังรีไซเคิล (วินโดวส์)
ภายในระบบปฏิบัติการ ไมโครซอฟท์ วินโดวส์ ถังรีไซเคิล (Recycle Bin) เป็นที่เก็บที่สุดท้ายของไฟล์ที่ถูกสั่งลบ ก่อนการลบอย่างถาวรจากอุปกรณ์เก็บข้อมูล
Nuclear bag fiber
nuclear bag fiber แบ่งออกเป็นสองประเภทตามความเร็วการหดเกร็งและการได้เส้นประสาท
ถังรีไซเคิล (วินโดวส์)
ทั่วไป
ไมโครซอฟท์ได้เพิ่มถังรีไซเคิลเข้าสู่ระบบปฏิบัติการครั้งแรกในวินโดวส์ 95 จุดประสงค์ของถังรีไซเคิลคือเพื่อใช้เป็นที่เก็บชั่วคราวของไฟล์ที่ถูกสั่งลบ ซึ่งทั้งโดยตั้งใจและไม่ตั้งใจ ผู้ใช้สามารถเรียกดูไฟล์ที่เก็บอยู่ในถังรีไซเคิลก่อนตัดสินใจลบอย่างถาวร ซึ่งก่อนหน้านั้น ในวินโดวส์รุ่นก่อนและเอ็มเอสดอส วิธี undelete เป็นหนทางเดียวที่จะสามารถกู้คืนไฟล์ที่ถูกลบโดยไม่ตั้งใจ ถังรีไซเคิลไม่เป็นเพียงแค่แหล่งรวบรวมไฟล์ที่ถูกลบ แต่ยังมีข้อมูลของวันเวลาที่ถูกลบ และตำแหน่งดั้งเดิมของไฟล์เหล่านั้นอีกด้วย ถังรีไซเคิลสามารถเข้าถึงได้ในวินโดวส์เอกซ์พลอเรอร์เหมือนการเปิดโฟลเดอร์ทั่วไป ไฟล์ต่าง ๆ ในถังรีไซเคิลจะแสดงคล้ายกับรายการไฟล์ทั่วไป ไฟล์จะถูกเอาออกจากถังรีไซเคิลเมื่อสั่งให้กู้คืน หรือลบทิ้งอย่างถาวร อย่างใดอย่างหนึ่ง
Nuclear bag fiber
ใยกล้ามเนื้อทั้งสองยืดยาวกว่าแคปซูลที่หุ้ม muscle spindle อยู่
ถังรีไซเคิล (วินโดวส์)
ทั่วไป
ลักษณะไอคอนของถังรีไซเคิลเป็นตัวบ่งบอกว่ามีรายการไฟล์อยู่ในนั้นหรือไม่ ถ้าหากถังรีไซเคิลว่างเปล่า ไอคอนจะแสดงเป็นรูปถังที่ว่างเปล่า ในทางตรงข้ามหากมีรายการไฟล์ในถังรีไซเคิล ไอคอนจะแสดงเป็นรูปถังที่เต็มไปด้วยก้อนกระดาษหรือขยะ
Nuclear bag fiber
ใยกล้ามเนื้อรับรู้ความยาวพลวัตของกล้ามเนื้อ คือไวต่อทั้งความยาวและอัตราการเปลี่ยนแปลงความยาว
ถังรีไซเคิล (วินโดวส์)
ทั่วไป
ก่อนที่จะมาเป็นวินโดวส์วิสตา ความจุเริ่มต้นของถังรีไซเคิลจะเท่ากับเนื้อที่ 10% ของฮาร์ดดิสก์ไดรฟ์ที่ตั้งอยู่ ตัวอย่างเช่น ไดรฟ์หนึ่งมีเนื้อที่ทั้งหมด 20 จิกะไบต์ ถังรีไซเคิลจะสามารถรองรับไฟล์ได้มากที่สุด 2 จิกะไบต์ เมื่อเนื้อที่ของถังรีไซเคิลเต็ม ไฟล์ที่เก่าที่สุดจะถูกลบออกแล้วจากนั้นไฟล์ใหม่จะเข้าไปแทนที่ หากไฟล์มีขนาดใหญ่เกินว่าจะเก็บในถังรีไซเคิล ระบบจะถามผู้ใช้ว่าให้ลบไฟล์ดังกล่าวอย่างถาวรหรือไม่ อย่างไรก็ตาม เนื้อที่ที่มากที่สุดของถังรีไซเคิลคือไม่เกิน 4 จิกะไบต์สำหรับทุกรุ่นของวินโดวส์ยกเว้นวิสตา สำหรับวิสตา ไดรฟ์ที่มีเนื้อที่มากกว่า 40 จิกะไบต์ เนื้อที่ของถังรีไซเคิลคือ 4 จิกะไบต์บวกด้วย 5% ของความจุที่มากกว่า 40 จิกะไบต์
ตำแหน่งที่เก็บ
ตำแหน่งที่แท้จริงของถังรีไซเคิล แปรเปลี่ยนไปตามระบบปฏิบัติการและระบบไฟล์ที่ใช้ ระบบไฟล์แบบ FAT (โดยทั่วไปคือวินโดวส์ 98 หรือเก่ากว่า) ถังรีไซเคิลจะอยู่ที่ X:\RECYCLED ส่วนระบบไฟล์แบบ NTFS (วินโดวส์ 2000, เอกซ์พี, เอ็นที) จะเก็บไว้ที่ X:\RECYCLER ยกเว้นวินโดวส์วิสตาจะเก็บไฟล์ที่ X:\$Recycle.Bin โดยที่ X หมายถึงชื่อไดรฟ์นั้น ๆ
ถังรีไซเคิลสามารถเข้าถึงได้จากเดสก์ทอปหรือวินโดวส์เอกซ์พลอเรอร์ ซึ่งถังรีไซเคิลที่เข้าถึงผ่านเดสก์ทอปจะมีตัวเลือกและข้อมูลต่าง ๆ มากกว่าที่ปรากฏในเอกซ์พลอเรอร์ ในขณะที่เอกซ์พลอเรอร์จะเห็นได้จากตำแหน่งที่เก็บเท่านั้น ในระบบไฟล์แบบ NTFS ผู้ใช้คนหนึ่งจะไม่สามารถลบไฟล์ในถังรีไซเคิลของผู้ใช้คนอื่นได้ ในกรณีที่คอมพิวเตอร์เครื่องนั้นมีบัญชีผู้ใช้มากกว่าหนึ่งบัญชี
ไฟล์ต่าง ๆ เมื่อสั่งให้ลบจะถูกย้ายไปไว้ที่ตำแหน่งดังกล่าว และเปลี่ยนชื่อเป็น D<ไดรฟ์><หมายเลข>.<สกุลไฟล์เดิม> เช่น Dc12.txt หลังจากนั้นไฟล์ชื่อ info2 (หรือ info ในวินโดวส์ 95) ซึ่งเป็นไฟล์ที่ซ่อนไว้ จะเก็บชื่อและตำแหน่งดั้งเดิมของไฟล์ที่ถูกลบ เมื่อผู้ใช้เปิดดูถังรีไซเคิล รายการไฟล์จะถูกแสดงในชื่อเดิมของมันพร้อมตำแหน่งที่เคยอยู่ และเมื่อสั่งให้ "กู้คืน" ไฟล์หนึ่งขึ้นมา ไฟล์ที่เลือกจะกลับไปยังตำแหน่งเดิมและเปลี่ยนเป็นชื่อเดิม เมื่อไฟล์ต่าง ๆ ในถังรีไซเคิลถูก "ล้างทิ้ง" จะส่งผลให้ดัชนีไฟล์ถูกลบออกไปจากสารบบ แต่ข้อมูลจริงก็ยังบันทึกอยู่ที่เดิม (ด้วยเหตุนี้จึงมีโปรแกรมกู้คืนไฟล์ที่ถูกล้างทิ้งไปแล้ว)
วิธีการลบไฟล์
เราสามารถย้ายไฟล์ต่าง ๆ เข้าไปอยู่ในถังรีไซเคิลได้หลายวิธี ซึ่งโดยหลักแล้วเป็นการลบไฟล์ทั่วไป ดังนี้ อย่างไรก็ตาม เราสามารถลบไฟล์โดยตรง โดยไม่เก็บไว้ในถังรีไซเคิล ด้วยการกดปุ่ม Shift ค้างไว้ แล้วใช้การลบไฟล์วิธีใดวิธีหนึ่งข้างต้น
ปัญหาที่พบ
ภายใต้ระบบปฏิบัติการนี้ ถังรีไซเคิลจะเก็บไฟล์ข้อมูลที่ถูกสั่งให้ลบบนดิสก์ไดรฟ์เท่านั้น สำหรับอุปกรณ์แบบถอดได้อย่างอื่น เช่น ฟลอปปีดิสก์ เอสดีการ์ด แฟลชไดรฟ์ รวมทั้งไดรฟ์บนเครือข่าย ข้อมูลจะถูกลบอย่างถาวรทันที ไม่มีการเก็บลงในถังรีไซเคิล
ดิสก์ไดรฟ์ที่มีขนาดใหญ่และถังรีไซเคิลที่ความจุเต็มอาจทำให้เกิดการลบไฟล์ที่ทำงานช้าลง ซึ่งปัญหานี้สามารถแก้ไขได้โดยการล้างทิ้งในถังรีไซเคิล
ในรุ่นก่อนวินโดวส์วิสตา ไอคอนของถังรีไซเคิลไม่สามารถเอาออกจากเดสก์ทอปได้ดังเช่นไอคอนอื่น ๆ ซึ่งทำได้โดยการแก้ไขรีจิสตรีของระบบ อย่างไรก็ตามตำแหน่งคีย์รีจิสตรีก็แตกต่างกันออกไปในแต่ละรุ่น จึงมีการคิดค้นโปรแกรมสำหรับปรับแต่งโดยเฉพาะ
สถานีโทรทัศน์กลางบนแผ่นดินเกาหลี
สถานีวิทยุโทรทัศน์กลางบนแผ่นดินเกาหลี (Korea Central Television; 조선중앙텔레비전; ชื่อย่อ: KCTV) หรือชื่อย่อ เคซีทีวี เป็นสถานีโทรทัศน์กระจายเสียงและแพร่ภาพสาธารณะในเกาหลีเหนือ และบริษัท Korean​ Central​ broadcasting​ committee​ จำกัด ที่ออกอากาศในระบบวีเอชเอฟโดยเฉพาะเกาหลีเหนือ เป็นสถานีโทรทัศน์แห่งเดียวของสาธารณรัฐประชาธิปไตยประชาชนเกาหลี หรือเกาหลีเหนือ ที่ก่อตั้งขึ้นโดย คณะรัฐบาลเกาหลีเหนือ และ บริษัท เคซีทีวี จำกัด และเป็นสถานีโทรทัศน์ในกำกับของรัฐบาลเกาหลีเหนือ ใช้เผยแพร่ข่าวสารต่าง ๆ ภายในประเทศแพร่ภาพเป็นครั้งแรกเมื่อปี พ.ศ. 2506 เป็นสถานีโทรทัศน์ที่ออกอากาศที่สปป.เกาหลี ปัจจุบันนี้ออกอากาศผ่านดาวเทียม ไชนาแซท 12 จะเริ่มออกอากาศเป็น 2 ช่วงเวลา คือ ตั้งแต่เวลา 9.00 น.-21.00 และ 15.00-23.00 น. (เวลาเปิดและปิดสถานี อาจมีการเปลี่ยนแปลงตามฤดูรายการพิเศษ วันหยุดราชการหรือมีงานพิธีการที่สำคัญ ต่าง ๆ) ช่องรายการนี้จะนำเสนอรายการและสารคดีจากประเทศเกาหลีเหนือเพียงอย่างเดียวรวมไปถึงการ์ตูน ละครจากเกาหลีเหนือ การแสดงจากโรงเรียนในเกาหลีเหนือ และการแสดงเพลงจากวงดนตรี ซิมโฟนีออเครสตร้า แห่งชาติ เพลงปลุกใจจากทหารเกาหลีเหนือและข่าวจากเกาหลีเหนือควบคู่กันไปด้วย
ผังรายการประจำวัน
ผังรายการของแต่ละวัน จะมีการเปลี่ยนรายการอยู่ตลอดเวลา และออกอากาศต่อเนื่องโดยไม่มีการแสดง End Credit แต่อย่างใด
สัญลักษณ์ของสถานี
อัตลักษณ์แพร่ภาพทุกวันตั้งแต่ พ.ศ. 2523 แต่ละช่วงจะมีเสียงผู้บรรยาย
ภาพทดสอบ
พ.ศ. 2523 – ปัจจุบัน - EBU Colour Bars และ Philips PM5544 ทางสถานีได้ออกแบบภาพทดสอบเอง
เวลาเปิด-ปิดสถานี
เวลาดังกล่าวเป็นเวลาท้องถิ่นในประเทศเกาหลีเหนือ
เปิดสถานี
โดยทั่วไปสถานีวิทยุโทรทัศน์กลางบนแผ่นดินเกาหลีเหนือเปิดสถานีในเวลา 15.00 น. พร้อมกันกับเพลงชาติและควบคู่กับภาพเทือกเขาแพคดู และ เลค ชอน ตามด้วยฉายภาพธงชาติเกาหลีเหนือ มีสิ่งหนึ่งคือรูปปั้น โชลิมา ปรากฏอยู่ ต่อไปจะแสดงคำบรรยายบนหน้าจอว่า 조선중앙방송 (สถานีวิทยุโทรทัศน์กลางบนแผ่นดินเกาหลีเหนือ) ผู้ประกาศปรากฏตัวขึ้นมากล่าวต้อนรับเริ่มต้นการแพร่ภาพประจำวัน จากนั้นเป็นเพลงแด่ Kim Il-sung (Song of General Kim il-sung) แบบดนตรีประกอบ คู่กับภาพเทือกเขาแพคดู และ เลค ชอน และแสดงธงสีแดงโบกสะบัด พร้อมกับรูปผู้นำประเทศ Kim Il Sung ซูมขึ้นมา ตามด้วยแปลความของเพลงแด่ Kim Il-sung โดยวงดุริยางค์ทหาร และ นักร้องประสานเสียงเหล่าทัพ ทั้งหมด พร้อมกับแสดงเนื้อร้องเป็นภาษาเกาหลี หลังจากนั้นเข้าสู่เริ่มต้นสถานีเป็นเวลา 6 นาที
ข้อมูลทางเทคนิค
สถานีโทรทัศน์กลางบนแผ่นดินเกาหลี เผยแพร่ภาพทางดาวเทียมไทยคม เป็นครั้งแรก ในปี ค.ศ. 1994 และเสนอข่าวสารภายในประเทศ ผ่านสำนักข่าว KCNA ซึ่งเผยแพร่ข่าวสารผ่านทางเว็บไซต์ด้วย
Extrafusal muscle fiber
extrafusal muscle fibers แปลว่า เส้นใยกล้ามเนื้อนอกกระสวย เป็นเส้นใยกล้ามเนื้อโครงร่างธรรมดาที่ได้เส้นประสาทจากเซลล์ประสาทสั่งการอัลฟาและสร้างแรงตึงโดยหดเกร็ง จึงทำให้ร่างกายเคลื่อนไหวได้ ในสัตว์มีกระดูกสันหลังที่โตแล้วโดยมาก เส้นใยกล้ามเนื้อหนึ่ง ๆ จะได้แอกซอนจากเซลล์ประสาทสั่งการเพียงเซลล์เดียว และเพราะร่างกายมีเซลล์ประสาทสั่งการน้อยกว่าเส้นใยกล้ามเนื้อมาก แอกซอนหนึ่ง ๆ ของเซลล์ประสาทสั่งการจะแตกสาขาส่งไปยังเส้นใยกล้ามเนื้อหลายเส้นภายในกล้ามเนื้อเดียวกัน ซึ่งปกติจะกระจายไปในกล้ามเนื้อ โดยเชื่อว่าเพราะทำให้การออกแรงกระจายไปทั่ว ๆ กันและช่วยให้กล้ามเนื้อยังสามารถทำงานแม้เซลล์ประสาทสั่งการหนึ่ง ๆ จะเสียหาย ในสัตว์เลี้ยงลูกด้วยนมส่วนมาก กล้ามเนื้อโครงร่างเป็นมวลร่างกาย 55% และมีบทบาทสำคัญยิ่งในการเคลื่อนที่ การสร้างความร้อนเมื่อหนาว และเมแทบอลิซึมโดยทั่วไป มันเป็นเนื้อเยื่อกล้ามเนื้อโครงร่างโดยมาก และยึดอยู่กับกระดูกด้วยเอ็น
เซลล์ประสาทสั่งกาอัลฟาแต่ละตัวบวกกับเส้นใยกล้ามเนื้อนอกกระสวยทั้งหมดที่เซลล์ส่งเส้นประสาทไปถึงเรียกว่า หน่วยสั่งการ (motor unit) เป็นหน่วยการทำงานพื้นฐานที่ระบบประสาทใช้ควบคุมการเคลื่อนไหวของร่างกาย ส่วนที่เชื่อมต่อระหว่างเซลล์ประสาทสั่งกาอัลฟากับเส้นใยกล้ามเนื้อนอกกระสวยเรียกว่า แผ่นเชื่อมประสาทสั่งการและกล้ามเนื้อ (neuromuscular junction) เป็นบริเวณที่กระแสประสาทของเซลล์ดำเนินต่อโดยเป็นสารสื่อประสาทคือ acetylcholine ไปยังเส้นใยกล้ามเนื้อ
เส้นใยกล้ามเนื้อนอกกระสวยไม่ควรสับสนกับ intrafusal muscle fiber (เส้นใยกล้ามเนื้อในกระสวย) ซึ่งมีเส้นประสาทรับความรู้สึกไปยุติอยู่ที่ส่วนตรงกลางซึ่งหดเกร็งไม่ได้ และมีเส้นประสาทสั่งการจากเซลล์ประสาทสั่งการแกมมาที่ส่วนปลายทั้งสองซึ่งหดเกร็งได้ เส้นใยกล้ามเนื้อในกระสวยทำหน้าที่เป็นตัวรับรู้อากัปกิริยา (proprioceptor) ในระบบรับความรู้สึก
เส้นใยกล้ามเนื้อนอกกระสวยสามารถทำในจานทดลอง (in vitro) จากเซลล์ต้นกำเนิดแบบ pluripotent stem cell ผ่านกระบวนการทางวิศวกรรมชีวภาพคือ directed differentiation ซึ่งช่วยให้สามารถศึกษาการเกิดและสรีรภาพของมัน
เท่ง โหน่ง จีวรบิน
เท่ง โหน่ง จีวรบิน เป็นภาพยนตร์ไทย เดิมชื่อ พระเท่งนักเลงโหน่ง เริ่มออกฉายวันที่ 3 กุมภาพันธ์ พ.ศ. 2554 อำนวยการผลิตโดยสหมงคลฟิล์ม  ผู้กำกับการแสดงโดย เท่ง เถิดเทิง, สมิทธิ์ ทิมสวัสดิ์ แสดงนำร่วมกับ โหน่ง ชะชะช่า ภาพยนตร์ทำรายได้ 65.32 ล้านบาท
อำเภอไชยวาน
ไชยวาน [ไช-วาน] เป็นอำเภอหนึ่งของจังหวัดอุดรธานี
ประวัติ
ท้องที่อำเภอไชยวานเดิมเป็นส่วนหนึ่งของอำเภอหนองหาน ทางราชการได้แบ่งพื้นที่การปกครองบางส่วนของอำเภอหนองหาน ได้แก่ ตำบลไชยวาน และตำบลหนองหลัก ออกมาตั้งเป็น กิ่งอำเภอไชยวาน ตามประกาศกระทรวงมหาดไทยลงวันที่ 22 ธันวาคม พ.ศ. 2519 โดยมีผลบังคับตั้งแต่วันที่ 18 มกราคม ปีถัดมา
และต่อมาได้มีพระราชกฤษฎีกายกฐานะกิ่งอำเภอไชยวาน อำเภอหนองหาน ขึ้นเป็น อำเภอไชยวาน ตามประกาศกระทรวงมหาดไทยลงวันที่ 30 ธันวาคม พ.ศ. 2530 โดยให้มีผลตั้งแต่วันที่ 31 ธันวาคม ปีเดียวกัน เหตุที่ได้ชื่อว่า "ไชยวาน" เพราะมีหนองน้ำขนาดใหญ่และมีต้นไม้ปกคลุมหนาแน่น ต้นไม้นั้นชาวบ้านเรียกว่า "ต้นไชยวาน" ด้วยเหตุนี้จึงตั้งชื่อหมู่บ้านว่า "บ้านไชยวาน" มาจนถึงทุกวันนี้
ที่ตั้งและอาณาเขต
อำเภอไชยวานตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอไชยวานแบ่งพื้นที่การปกครองออกเป็น 4 ตำบล 51 หมู่บ้าน
การปกครองส่วนท้องถิ่น
ท้องที่อำเภอไชยวานประกอบด้วยองค์กรปกครองส่วนท้องถิ่น 5 แห่ง ได้แก่
สุกียากี้
สุกียากี้ หรือมักจะเรียกโดยย่อว่า สุกี้ เป็นอาหารที่ปรุงด้วยเนื้อสัตว์ เต้าหู้ ผัก วุ้นเส้น ไข่ กินกับน้ำจิ้ม เป็นอาหารยอดนิยมในเอเชียมีหลายแบบ ที่เป็นที่รู้จักแพร่หลายในเมืองไทยเป็นสุกี้แบบจีนและแบบญี่ปุ่น
สุกี้แบบญี่ปุ่น
สุกียากี้ (鋤焼, すき焼き, スキヤキ) หรือเรียกโดยย่อว่า สุกี้ เป็นอาหารญี่ปุ่นชนิดหนึ่ง มีลักษณะคล้ายซุป โดยมีส่วนประกอบได้แก่ ผัก เห็ด ไข่ เต้าหู้ น้ำซุป และเนื้อสัตว์ซึ่งอาจจะเป็นเนื้อวัว เนื้อหมู หรืออาหารทะเล ใส่วัตถุดิบลงในหม้อเหล็กแบบแบนต้มรวมกันแล้วปิดฝาแล้วรอให้สุก จิ้มเนื้อกับไข่ดิบ สุกียากี้เป็นอาหารที่รับประทานพร้อมกันได้หลายคน สุกียากี้ต้มกับเหล้าหวานกับซอส ไม่ใช่น้ำ และไม่มีน้ำจิ้ม
อำเภอสากเหล็ก
สากเหล็ก เป็นอำเภอในจังหวัดพิจิตร เดิมเป็นตำบลในอำเภอนครป่าหมาก (อำเภอวังทอง) ของจังหวัดพิษณุโลก ต่อมาในปี พ.ศ. 2451 ได้โอนมาขึ้นกับอำเภอท่าหลวง (อำเภอเมืองพิจิตร) และเป็นตำบลในความปกครองของอำเภอเมืองพิจิตรเรื่อยมา จากนั้นได้แยกเป็น "กิ่งอำเภอสากเหล็ก" และมีพระราชกฤษฎีกาตั้งเป็นอำเภอปี พ.ศ. 2550
ที่ตั้งและอาณาเขต
อำเภอสากเหล็ก มีอาณาเขตติดต่อกับเขตการปกครองข้างเคียง ดังนี้
ประวัติ
เมื่อวันที่ 7 กุมภาพันธ์ พ.ศ. 2538 ทางกระทรวงมหาดไทยได้ประกาศแยกท้องที่ 3 ตำบลซึ่งตั้งอยู่ทางตะวันออกเฉียงเหนือของอำเภอเมืองพิจิตร คือ ตำบลสากเหล็ก ตำบลท่าเยี่ยม ตำบลคลองทราย ตั้งขึ้นเป็นกิ่งอำเภอชื่อ "สากเหล็ก" โดยให้มีผลตั้งแต่วันที่ 1 เมษายน ปีเดียวกัน โดยตั้งที่ว่าการกิ่งอำเภอและศูนย์ราชการต่างๆ ของทางกิ่งอำเภอในพื้นที่ตำบลสากเหล็ก เนื่องจากมีสภาพชุมชนและชุมนุมการค้าหนาแน่น และเป็นศูนย์กลางด้านการคมนาคม (ตั้งอยู่ในเขตของสุขาภิบาลสากเหล็ก) ซึ่งมีฐานะเป็นสุขาภิบาลมาตั้งแต่ พ.ศ. 2509
หลังจากแยกกิ่งอำเภอได้ 1 ปี มีการแบ่งพื้นที่หมู่ที่ 1–4 และหมู่ที่ 9–10 (ในขณะนั้น) ของตำบลคลองทราย ไปตั้งเป็นตำบลหนองหญ้าไทร และแบ่งพื้นที่หมู่ที่ 1, 3–4, 6, 9–10 (ในขณะนั้น) ของตำบลท่าเยี่ยม ไปตั้งเป็นตำบลวังทับไทร รวมเป็น 5 ตำบล ต่อมาได้มีพระราชกฤษฎีกายกฐานะขึ้นเป็นอำเภอสากเหล็กในวันที่ 24 สิงหาคม พ.ศ. 2550 โดยให้มีผลตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอสากเหล็กแบ่งเขตการปกครองย่อยออกเป็น 5 ตำบล 40 หมู่บ้าน ได้แก่
การปกครองส่วนท้องถิ่น
ท้องที่อำเภอสากเหล็กประกอบด้วยองค์กรปกครองส่วนท้องถิ่น 6 แห่ง ได้แก่
ใบประดับ
thumb|right|ใบของ Rhinanthus minor ทั้งหมดที่เห็นในภาพเป็นใบประดับ
ใบประดับ (bract) เป็นใบที่เปลี่ยนแปลงไปทำหน้าที่อื่น โดยเฉพาะหน้าที่ที่เกี่ยวข้องกับการสืบพันธุ์ เช่น ดอก แกนช่อดอก หรือโคนสน ใบประดับมักมีขนาด รูปทรง และสีแตกต่างจากใบไม้ทั่วไป ใบประดับของเฟื่องฟ้ามีสีสดเพื่อดึงดูดพาหะถ่ายเรณูแทนกลีบดอกสีขาวขนาดเล็ก ใบประดับของหญ้าเปลี่ยนรูปเป็นกาบบน (palea) และกาบล่าง (lemma) หุ้มดอกและผล ใบประดับของพืชกลุ่มพิโนฟิตาทำหน้าที่รองรับโคน และใบประดับของพืชชนิด Marcgravia evenia มีลักษณะคล้ายจานเพื่อสะท้อนคลื่นเสียงจากค้างคาว ทั้งนี้คำว่า bract มาจากภาษาละติน bractea แปลว่า แผ่นโลหะบาง ๆ
ริ้วประดับ (epicalyx) เป็นใบประดับประเภทหนึ่งที่ก่อตัวเป็นวงรอบวงกลีบเลี้ยง พบในพืชวงศ์ชบา กาบหุ้มช่อดอก (spathe) เป็นใบประดับขนาดใหญ่ที่หุ้มดอก พบในพืชกลุ่มปาล์ม ไอริส และโครคัส พืชสกุล Arum มีกาบหุ้มช่อดอกสีสดเพื่อดึงดูดพาหะถ่ายเรณู ขณะที่ภายในกาบเป็นช่อดอกที่ดอกย่อยเกิดเรียงบนแกนกลาง เรียกว่า ช่อเชิงลดมีกาบ (spadix)
ตระกูลเดลลาโรเวเร
ตระกูลเดลลาโรเวเร (House of della Rovere (ออกเสียง)) เป็นตระกูลที่มีความสำคัญทางประวัติศาสตร์ของอิตาลี เริ่มจากการตระกูลที่มีฐานะที่ปานกลางในซาโวนาในลีกูเรียจนไต่เต้าขึ้นมาเป็นตระกูลสำคัญด้วยคติเห็นแก่ญาติและการแต่งงานกับตระกูลที่มีฐานะดีและมีตำแหน่งสูงที่ทำการจัดการโดยพระสันตะปาปาสององค์ของตระกูลเดลลาโรเวเรเอง -- ฟรานเชสโค เดลลา โรเวเรผู้มีตำแหน่งเป็นสมเด็จพระสันตะปาปาซิกส์ตุสที่ 4 (ค.ศ. 1471-ค.ศ. 1484) และหลานจูลิอาโนหรือ(สมเด็จพระสันตะปาปาจูเลียสที่ 2 (ค.ศ. 1503-ค.ศ. 1513) พระสันตะปาปาซิกส์ตุสเป็นผู้สร้างชาเปลซิสตินที่ตั้งชื่อตามพระองค์ ตระกูลเดลลาโรเวเรมีวัดประจำตระกูลในกรุงโรมชื่อบาซิลิกาซานเปียโตรอินวินโคลี
การจัดการแต่งงานที่ประสบความสำเร็จมากที่สุดคือการก่อตั้งสายดยุคแห่งเออร์บิโน สายตระกูลนี้มาสิ้นสุดลงในปี ค.ศ. 1626 เมื่อสมเด็จพระสันตะปาปาเออร์บันที่ 8 ผนวกเออร์บิโนเข้ามาเป็นส่วนหนึ่งของ อาณาจักรพระสันตะปาปา ที่มอบให้โดยดยุคคนสุดท้ายของเออร์บิโน ฟรานเชสโค มาเรียที่ 2 เดลลา โรเวเร หลังจากเสียชีวิตของทายาทฟรานเชสโค อูบาลโด เดลลา โรเวเร
เมื่อฟาสซิสต์เข้ามายึดอำนาจในอิตาลี คฤหาสน์ของตระกูลเดลลาโรเวเรก็ถูกบุก สมาชิกในตระกูลเสียชีวิตไปหลายคน ลูกชายคนที่สามหนีไปนิวยอร์กหลังจากที่ซ่อนตัวอยู่ในบ่อน้ำอยู่สี่วัน
สายตระกูล
เส้นไข่ปลาแสดงว่าผู้นั้นปรากฏมากว่าสองครั้ง ตัวใหญ่แสดงว่าเป็นนามสกุลของลูกไม่ว่าจะแต่งงานกี่ครั้ง ทุกคนในผังนี้ใช้นามสกุลเดลลา โรเวเรนอกจากจะระบุเป็นอื่น
รัฐประหารในประเทศไทย พ.ศ. 2501
'''รัฐประหาร 20 ตุลาคม พ.ศ. 2501''' เกิดขึ้นหลังจอมพล สฤษดิ์ ธนะรัชต์ รัฐประหารในปี พ.ศ. 2500 ล้มรัฐบาลจอมพล ป. พิบูลสงคราม แล้วได้มอบหมายให้พจน์ สารสิน เอกอัครราชทูตไทยประจำ สหรัฐอเมริกา ดำรงตำแหน่งนายกรัฐมนตรีเพื่อจัดการเลือกตั้ง มีการเลือกตั้งในวันที่ 15 ธันวาคม พ.ศ. 2500 ต่อมา วันที่ 1 มกราคม พ.ศ. 2501 พลโท ถนอม กิตติขจร จึงขึ้นดำรงตำแหน่งนายกรัฐมนตรี
สาเหตุ
ทว่า การเมืองในรัฐสภาไม่สงบ เนื่องจากบรรดาสมาชิกสภาผู้แทนราษฎรเรียกร้องเอาผลประโยชน์และมีการขู่ว่าหากไม่ได้ตามที่ร้องขอจะถอนตัวจากการสนับสนุนรัฐบาล เป็นต้น พลโท ถนอม กิตติขจรก็ไม่อาจควบคุมสถานการณ์ได้ ประกอบกับจอมพล สฤษดิ์ ธนะรัชต์ หัวหน้าคณะปฏิวัติ ก็ได้เดินทางไปต่างประเทศเพื่อรักษาโรคประจำตัว เมื่อเดินทางกลับมา ในเช้าวันที่ 20 ตุลาคม พ.ศ. 2501 พลเอก ถนอม กิตติขจรจึงเข้าเฝ้าพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรกราบถวายบังคมทูลลาออกในเวลาเที่ยงของวันเดียวกันแต่ยังไม่ได้ประกาศให้แก่ประชาชนทราบโดยทั่วกันกระทั่งเวลา 20.45 น. จึงได้มีการประกาศเรื่องพลเอกถนอมลาออกจากตำแหน่งนายกรัฐมนตรีจากนั้นในเวลา 21.00 น. จอมพล สฤษดิ์ ธนะรัชต์ ประกาศยึดอำนาจอีกครั้ง โดยอ้างถึงเหตุความมั่นคงของประเทศ ซึ่งมีลัทธิคอมมิวนิสต์กำลังคุกคาม โดยมีคำสั่งคณะปฏิวัติให้ยกเลิกรัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495 ที่ใช้อยู่ขณะนั้น ยุบสภา ยกเลิกสถาบันทางการเมือง ได้แก่ พรรคการเมือง เป็นต้น
ผลลัพธ์
จากนั้นตั้งแต่วันที่ 20 ตุลาคม พ.ศ. 2501 จนถึงวันที่ 28 มกราคม พ.ศ. 2502 คณะปฏิวัติได้มีประกาศคณะปฏิวัติออกมาทั้งหมด 57 ฉบับ มีสภาร่างรัฐธรรมนูญมาจากการแต่งตั้งไม่ใช่เลือกตั้ง มีการประกาศใช้ธรรมนูญการปกครองราชอาณาจักร พุทธศักราช 2502 ซึ่งมีเพียงสั้น ๆ 20 มาตราเท่านั้น ในวันที่ 9 กุมภาพันธ์ พ.ศ. 2502 ก็มีพระบรมราชโองการแต่งตั้งให้จอมพล สฤษดิ์ ธนะรัชต์ ดำรงตำแหน่งนายกรัฐมนตรี มีรัฐมนตรีว่าการกระทรวงเพียง 14 คนเท่านั้น โดยไม่มีรัฐมนตรีช่วยว่าการกระทรวง
รัฐประหารครั้งนี้เรียกได้ว่าเป็น การยึดอำนาจตัวเอง ก็ว่าได้ ซึ่งรัฐธรรมนูญฉบับใหม่นี้ส่งผลให้จอมพล สฤษดิ์ ธนะรัชต์สามารถใช้อำนาจในตำแหน่งได้อย่างเบ็ดเสร็จเด็ดขาด จากรัฐธรรมนูญ มาตรา 17 ที่ให้อำนาจนายกรัฐมนตรีจัดการกับบุคคลที่ก่อความไม่สงบได้ทันที แล้วจึงค่อยแจ้งต่อสภา ซึ่งจอมพลสฤษดิ์ก็ได้ใช้อำนาจหน้าที่อย่างเต็มที่ในการควบคุมสถานการณ์ของประเทศ เช่น การปราบปรามฝิ่น มีการเผาฝิ่นที่ท้องสนามหลวงเมื่อต้นเดือนกรกฎาคม พ.ศ. 2502 และเมื่อต้นเดือนพฤศจิกายน ปีเดียวกัน มีเหตุเพลิงไหม้ติดกันถึง 3 ครั้ง เป็นที่ฝั่งธนบุรี 2 ครั้ง และที่บางขุนพรหมอีก 1 ครั้ง ซึ่งเหตุการณ์ทั้งหมดนี้ จอมพลสฤษดิ์เป็นผู้อำนวยการดับเพลิงเอง ต่อมาได้มีการจับกุมผู้วางเพลิงได้ทั้งหมด 3 ราย เป็นคนไทยเชื้อสายจีน ซึ่งทั้งหมดยอมรับว่ารับจ้างมาเพื่อวางเพลิง จึงมีคำสั่งตามมาตรา 17 ให้ประหารชีวิตบุคคลทั้ง 3 ในที่สาธารณะ
จากมาตรา 17 นี้ ได้ประหารบุคคลที่สงสัยว่าจะก่อความไม่สงบหลายรายหรือข้อหาคอมมิวนิสต์ ซึ่งส่วนใหญ่อยู่ในภาคอีสาน เช่น ศิลา วงศ์สิน และศุภชัย ศรีสติ ในข้อหาผีบุญ, ครอง จันดาวงศ์ และทองพันธ์ สุทธิมาศในข้อหาเดียวกัน ที่สนามบินอำเภอสว่างแดนดิน จังหวัดสกลนคร เป็นต้น ซึ่งจากเหตุการณ์เหล่านี้ส่งผลให้เป็นการกดดันชาวบ้าน ประชาชนที่มีอุดมการณ์ทางการเมืองแตกต่างจากรัฐบาล จึงทำให้ชาวบ้านหลายคนต้องหลบเข้าป่าร่วมกับพรรคคอมมิวนิสต์แห่งประเทศไทย (พคท.) จนทำให้เกิดเหตุการณ์ที่เรียกว่า "วันเสียงปืนแตก" เมื่อผู้ก่อการร้ายคอมมิวนิสต์ (พกค.) ปะทะกับเจ้าหน้าที่ตำรวจด้วยปืนเป็นครั้งแรกที่อำเภอเรณูนคร จังหวัดนครพนม เมื่อวันที่ 7 สิงหาคม พ.ศ. 2508
คณะปฏิวัติสิ้นสุดลงเมื่อสภาร่างรัฐธรรมนูญเสนอชื่อจอมพลสฤษดิ์เป็นนายกรัฐมนตรีเมื่อวันที่ 9 กุมภาพันธ์ 2502
สภาร่างรัฐธรรมนูญ
สภาร่างรัฐธรรมนูญมีจำนวนสมาชิกทั้งสิ้น 240 คนเปิดประชุมสภาครั้งแรกเมื่อวันที่ 5 กุมภาพันธ์ 2502 โดยสมาชิกส่วนมากประกอบไปด้วยทหารและข้าราชการโดยมีพลเอก สุทธิ์ สุทธิสารรณกร นายทหารคนสนิทของ จอมพลสฤษดิ์ ธนะรัชต์ นายกรัฐมนตรี เป็นประธานสภาคนแรก
หลังจากร่างได้ 9 ปีกว่าพลเอกสุทธิ์ก็ได้ถึงแก่อสัญกรรมในปีพ.ศ. 2511 นาย ทวี บุณยเกตุ รองประธานสภาจึงขึ้นเป็นประธานสภาแทน
ในวันที 21 มิถุนายน พ.ศ. 2511 รัฐธรรมนูญฉบับถาวรได้ประกาศใช้สภาร่างรัฐธรรมนูญจึงสิ้นสุดลง
เจ้าหญิงอเล็กซานดราแห่งซัคเซิน-โคบวร์คและโกทา
เจ้าหญิงอเล็กซานดราแห่งเอดินบะระและซัคเซิน-โคบวร์คและโกทา หรือ อเล็กซานดรา หลุยส์ โอลกา วิกตอเรีย (HRH Princess Alexandra of Edinburgh and of Saxe-Coburg and Gotha; 1 กันยายน ค.ศ. 1878 - 16 เมษายน ค.ศ. 1942) ทรงเป็นสมาชิกพระองค์หนึ่งในพระราชวงศ์อังกฤษ โดยเป็นพระราชนัดดาองค์หนึ่งในสมเด็จพระราชินีนาถวิกตอเรีย
ชีวิตในวัยเยาว์
เจ้าหญิงอเล็กซานดราประสูติเมื่อในวันที่ 1 กันยายน ค.ศ. 1878 ณ พระราชวังเอดินบะระ ในเมืองโคบวร์ค พระชนกของพระองค์คือ เจ้าชายอัลเฟรด ดยุกแห่งซัคเซิน-โคบวร์คและโกทา พระราชโอรสองค์ที่สองของสมเด็จพระราชินีนาถวิกตอเรียแห่งสหราชอาณาจักร และ เจ้าฟ้าชายอัลเบิร์ต เจ้าชายพระราชสวามี ส่วนพระชนนีคือ แกรนด์ดัชเชสมารี อเล็กซานดรอฟนาแห่งรัสเซีย พระราชธิดาพระองค์เดียวของสมเด็จพระจักรพรรดิอเล็กซานเดอร์ที่ 2 แห่งรัสเซีย และ เจ้าหญิงมารีแห่งเฮสส์และไรน์
ในปี ค.ศ. 1893 แอนสท์ที่ 2 เจ้าชายแห่งโอเฮนโล-ลังเงินบวร์ค ซึ่งเป็นพระเชษฐาในเจ้าชายอัลเบิร์ต พระอัยกาได้สิ้นพระชนม์โดยปราศจากทายาทสืบราชสมบัติ เนื่องจากว่าเจ้าชายอัลเบิร์ตสิ้นพระชนม์ไปก่อนแล้วและเจ้าชายแห่งเวลส์ ซึ่งภายหลังคือ สมเด็จพระเจ้าเอ็ดเวิร์ดที่ 7 แห่งสหราชอาณาจักรได้ทรงสละสิทธิในการสืบราชบัลลังก์ดัชชีซัคเซิน-โคบวร์คแห่งโกทา จึงทำให้ตำแหน่งเจ้าครองรัฐที่ว่างลงตกเป็นของดยุกแห่งเอดินบะระ พระชนกของเจ้าหญิง พระองค์จึงทรงเป็นทั้งเจ้าหญิงแห่งสหราชอาณาจักรและเจ้าหญิงแห่งซัคเซิน-โคบวร์คและโกทา
อภิเษกสมรส
เจ้าหญิงอเล็กซานดราทรงอภิเษกสมรสเมื่อวันที่ 20 เมษายน ค.ศ. 1896 ณ ปราสาทเอห์เร็นบูร์ก เมืองโคบวร์ค กับ แอนสท์ที่ 2 เจ้าชายแห่งโอเฮนโล-ลังเงินบวร์ค ทั้งสองพระองค์มีพระโอรสและธิดา 5 พระองค์ คือ
ปลายพระชนม์ชีพ
เจ้าหญิงอเล็กซานดรา ที่มีพระนามเรียกเล่นในหมู่พระประยูรญาติว่า "แซนดรา" ประทับอยู่ในประเทศเยอรมนีตลอดพระชนม์ชีพของพระองค์ ในวันที่ 1 พฤษภาคม ค.ศ. 1937 พระองค์ทรงเข้าร่วมพรรคนาซีพร้อมกับพระโอรสและธิดา อีกหลายปีต่อมาพระองค์ได้สิ้นพระชนม์เมื่อวันที่ 16 เมษายน ค.ศ. 1942 ณ เมืองชแวบิชฮอลล์ แคว้นบาเดิน-เวือร์ทเท็มแบร์ก สิริรวมพระชันษาได้ 63 ปี
วุ่นรักยัยต่างดาว
เป็นซีรีส์มังงะ เขียนเรื่องโดยซากิ ฮาเซมิ และวาดภาพโดยเค็นตาโระ ยาบูกิ มังงะตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนเมษายน พ.ศ. 2549 ถึงสิงหาคม พ.ศ. 2552 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 18 เล่ม เรื่องราวเกี่ยวกับชีวิตของนักเรียนมัธยมปลายยูกิ ริโตะหลังบังเอิญได้พบและหมั้นกับเจ้าหญิงต่างดาวลาล่า ซาตาลิน เดวิลลุก ชื่อเรื่องภาษาญี่ปุ่นว่า โทราบูระ เป็นการเล่นคำของคำทับศัพท์ภาษาอังกฤษว่า โทราบูระ ("trouble" แปลว่า "ปัญหา") และคำว่า ราบุ ("love" แปลว่า "ความรัก") เป็นการอ้างถึงลักษณะแนวฮาเร็มของซีรีส์
ดรามาซีดีของเรื่องจำหน่ายในเดือนกุมภาพันธ์ พ.ศ. 2551 ซึ่งมีเนื้อเรื่องออริจินัลพร้อมกับเพลงตัวละคร ซีรีส์อนิเมะโทรทัศน์ดัดแปลง 26 ตอนผลิตโดยสตูดิโอ Xebec ออกอากาศที่ประเทศญี่ปุ่นในปี พ.ศ. 2551 ตามด้วยออริจินอลวิดีโอแอนิเมชัน 6 ตอน และฤดูกาลที่สอง 12 ตอนชื่อเรื่องว่า มตโตะ ทูเลิฟรุ ระหว่างปี พ.ศ. 2552 และ พ.ศ. 2553 วิดีโอเกม 4 เกมมีการจำหน่ายในหลายแพลตฟอร์ม
มังงะภาคต่อชื่อเรื่องว่า วุ่นรักยัยต่างดาว ดาร์กเนส ตีพิมพ์ในนิตยสารจัมป์สแควร์ของสำนักพิมพ์ชูเอชะตั้งแต่เดือนตุลาคม พ.ศ. 2553 ถึงมีนาคม พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 18 เล่ม ในช่วงระหว่างปี พ.ศ. 2555 ถึง พ.ศ. 2560 สตูดิโอ Xebec สร้างออริจินอลวิดีโอแอนิเมชัน 10 ตอน และซีรีส์อนิเมะโทรทัศน์ 26 ตอนที่ตัดแปลงจากวุ่นรักยัยต่างดาว ดาร์กเนส
เนื้อเรื่อง
ยูกิ ริโตะ เด็กหนุ่มม.ปลายธรรมดา ที่หลงรักเด็กสาวที่ชื่อว่า ไซเร็นจิ ฮารูนะ ที่อยู่ในโรงเรียนเดียวกัน อยู่มาวันหนึ่งชีวิตของเขาก็ต้องเปลี่ยนไปเพราะว่า ระหว่างที่เขาอาบน้ำอยู่นั้นก็มี เด็กสาวคนหนึ่งโผล่มาจากอ่างอาบน้ำของเขา เธอมีชื่อว่า ลาล่า ซาตาริน เดวิลุค และเธอยังบอกกับเขาอีกว่า เธอเป็นมนุษย์ต่างดาว มาจากดาวเดวิลุค เพราะว่า คนร้ายตามล่า แต่แท้จริงแล้ว เธอหนีออกจากบ้านเพราะว่าเธอไม่ต้องการดูตัวคู่แต่งงานของเธอและก็มีบอดี้การ์ดของเธอพากลับไป วันต่อมาริโตะบังเอิญพบฮารูนะระหว่างทางที่จะไปโรงเรียน และเขาต้องการที่จะสารภาพรักกับเธอ เมื่อตะโกนออกไปว่า "ได้โปรดมาคบกับผมเถอะครับ" กลับกลายเป็นว่า ลาล่า มายืนตรงหน้า ริโตะแทน ด้วยความเข้าใจผิดทำให้ ริโตะกลายไปเป็นคู่หมั้นของลาล่า แต่ถ้าหากเขาไม่สามารถดูแลเธอได้ พ่อของลาล่าซึ่งเป็นผู้ปกครองจักรวาล ก็จะทำลายดาวโลกทิ้งซะ
หนังสือการ์ตูน
ทูเลิฟรู ในรูปแบบหนังสือการ์ตูนเขียนโดย ซาคิ ฮาซามิ และวาดภาพโดย ยาบูกิ เคนทาโร่ ลงในนิตยสาร โชเน็นจัมป์รายสัปดาห์ ตั้งแต่วันที่ 24 เมษายน พ.ศ. 2549 ฉบับรวมเล่ม เล่มแรกวางขายในวันที่ 11 พฤศจิกายน พ.ศ. 2549 และในวันที่ 31 สิงหาคม พ.ศ. 2552 ตอนจบของเรื่องได้ลงพิมพ์ในนิตยสาร โชเน็นจัมป์รายสัปดาห์ รวมทั้งหมด 162 ตอน 18 เล่มจบ ปัจจุบัน ฉบับรวมเล่ม (ภาษาญี่ปุ่น) ออกมาแล้วทั้งหมด 18 เล่ม และในฉบับภาษาไทย ตีพิมพ์โดย Vi Comics Group แบบไม่มีลิขสิทธิ์ ออกมาแล้วทั้งหมด 18 เล่ม
ดราม่า ซีดี
ดราม่า ซีดี ของเรื่อง ทูเลิฟรู วางขายในวันที่ 29 กุมภาพันธ์ พ.ศ. 2551 โดยใช้เดียวกันกับในแบบหนังสือการ์ตูน
อนิเมะ
ปัจจุบัน ได้สร้างเป็นอนิเมะอีกครั้งโดย XEBEC เหมือนภาคแรกแต่กำกับโดย อาสึชิ โอทสึกิ จะออกฉายในฤดูใบไม้ร่วงนี้ โดยใช้ชื่อว่า Motto ToLOVEru -Trouble- (More ToLOVEru -Trouble-)
ภาคแรก To LOVE-Ru -Trouble-
เพลงเปิดเรื่อง เพลงปิดเรื่อง
โอวีเอ
เพลงเปิดเรื่อง เพลงปิดเรื่อง
เกม
เกมของ ทูเลิฟรู มีทั้งหมด 2 เกม เกมแรกเป็น 2D และ 3D Visual Novel ลงใน NDS ผลิตโดย Marvelous Interactive ใช้ชื่อว่า ทูเลิฟรู : เรื่องน่าตื่นเต้นนอกโรงเรียน วางขายในวันที่ 28 สิงหาคม พ.ศ. 2551 และเกมที่สอง เป็น 2D Visual Novel ลงใน PSP ผลิตโดย Marvelous Interactive ใช้ชื่อว่า '''ทูเลิฟรู : ตึกตักตึกตัก! ณ ชายหาด''' วางขายในวันที่ 2 ตุลาคม พ.ศ. 2551
การตอบรับ
ได้รับอันดับเจ็ด ในการจัดอันดับยอดขายสูงสุดของ ชูเอชะ เมื่อเล่ม 1 วางจำหน่ายเพียง 1 สัปดาห์
อ้างอิง
เว็บไซต์อย่างเป็นทางการของอนิเมะ To Love-Ru 🇯🇵
ต้นไม้สเปลย์
ต้นไม้สเปลย์ (splay tree) เป็นต้นไม้ค้นหาแบบทวิภาคที่มีโครงสร้างปรับตัวเอง (self-adjusting tree) ได้คือ สามารถปรับโครงสร้างทุกครั้งที่เรียกใช้บริการ ตั้งแต่การเพิ่ม การลบ หรือแม้กระทั่งการค้นหาเอง โดยจะนำปมต้นไม้ที่ถูกใช้บริการขึ้นมาเป็นรากแทน สำหรับต้นไม้สเปลย์ ถูกคิดค้นขึ้นโดย Daniel Sleator และ Robert Tarjan
ลักษณะของ splay tree
splay tree เป็นต้นไม้ที่มีลักษณะเด่นที่ปรับโครงสร้างทุกครั้งที่เรียกใช้บริการตั้งแต่การเพิ่ม ลบ หรือแม้แต่ค้นหา โดยนอกจากที่จะนำปมต้นไม้ที่ถูกใช้บริการขึ้นมาเป็นรากแล้ว ตัวโครงสร้างต้นไม้เมื่อถูกใช้บริการมากขึ้นเรื่อยๆ จะค่อยปรับสู่ต้นไม้ที่มีลักษณะเตี้ยและแผ่ขยายออกได้ (splay) จึงเป็นที่มาของชื่อต้นไม้ว่าต้นไม้สเปลย์
จุดเด่นของ splay tree
จุดเด่นของต้นไม้สเปลย์ที่ชัดเจนคือการปรับให้ปมที่เพิ่งถูกใช้บริการขึ้นมาเป็นราก แม้กระทั่งบริการการค้น ซึ่งทำให้การค้นหาข้อมูลที่เพิ่งค้นไปใหม่ๆ นั้นรวดเร็วขึ้น ซึ่งตั้งสมมติฐานที่ว่า ธรรมชาติของการค้นข้อมูลโดยทั่วไป ข้อมูลที่ถูกค้นไม่ได้มีความถี่การค้นเท่ากันหมด แต่ข้อมูลใดที่ถูกค้นเยอะๆ ก็จะมีโอกาสถูกค้นบ่อยๆด้วย ดังนั้นการทำให้ข้อมูลที่ค้นบ่อยๆไปอยู่ตำแหน่งบนๆ ของ splay tree ก็จะทำให้การค้นในอนาคตรวดเร็วมากขึ้น
ความเร็วที่ใช้ในการทำงาน
ความเร็วที่ใช้ในการทำงานขึ้นอยู่กับว่าข้อมูลที่จะค้นหานั้น ถูกใช้บ่อยหรือไม่ ถ้าถูกใช้บ่อยจะค้นหาได้อย่างรวดเร็ว ถึงอย่างไรก็ดี เนื่องจากต้นไม้ถูกทำให้ค่อนข้างเตี้ย การเข้าถึงข้อมูลโดยถัวเฉลี่ยเมื่อใช้บริการนานๆและข้อมูลหลายๆตัวไม่ซ้ำกัน จะใช้เวลาโดยถัวเฉลี่ยเป็น O(log n)
ประเภทข้อมูลที่ใช้สร้างต้นไม้สเปลย์
ปมของ splay treeนั้นจะไม่แตกต่างจากปมของต้นไม้ค้นหาทวิภาคแบบปกติเลย นี่เป็นจุดเด่นอีกอย่างหนึ่งของ splay tree ซึ่งไม่ต้องใช้การเก็บข้อมูลเสริมในปม ในการจัดการกับการช่วยประกันความเร็วของการบริการ แต่ตัวต้นไม้นอกจากที่จะต้องเก็บรากแล้ว ยังต้องเก็บการจัดเรียงตัวเพื่อใช้ในการหมุนปมด้วย
การสร้างบริการของต้นไม้สเปลย์
สำหรับการเพิ่มและการลบนั้น splay treeจะสร้างบริการไม่แตกต่างจากต้นไม้ค้นหาแบบทวิภาค เพียงแต่หลังจากทำบริการต่างๆนั้นแล้วเราจะต้องหมุนปมเพื่อให้ปมที่เพิ่งใช้บริการเสร็จขึ้นไปเป็นราก กระบวนการนี้เราเรียกว่า splay
splay
การหมุนปมขึ้นไปเป็นรากนั้นทำได้ ต้องเก็บรูปแบบ (pattern) ความสัมพันธ์ของปมต่างๆจากตัวของรากจนถึงปมที่จะเพิ่งใช้บริการโดยรูปแบบ ที่ต้องเก็บไว้มีสามวิธีคือ
ซึ่งการจัดการหมุนปมนั้นจะแตกต่างกันขึ้นอยู่กับรูปแบบการไหลนั้นคือ
ข้อแม้เกี่ยวกับการลบ
สำหรับการลบนั้นจะแตกต่างจากการลบในต้นไม้ค้นหาแบบทวิภาคทั่วไปสักเล็กน้อย คือต้อง splay ปมที่จะลบขึ้นมาเป็นรากก่อน จำตำแหน่งของต้นไม้ย่อยด้านซ้ายและ ต้นไม้ย่อยด้านขวาของรากไว้ และทำรากให้เป็น null ต้นไม้จะขาดสองท่อน หลังจากนี้มีวิธีทำสองแบบคือจากต้นไม้ย่อยด้านขวา ให้ค้นหาปมที่น้อยสุด (ซึ่งอยู่ซ้ายสุด) ปมนั้นจะขึ้นมาเป็นรากของต้นไม้ด้านขวาแทนด้วยการ splay เนื่องจากเป็นปมที่น้อยที่สุดจึงไม่มีต้นไม้ย่อยด้านซ้าย ก็นำต้นไม้ย่อยทางด้านซ้ายของรากที่ถูกลบไปแล้วที่เราเก็บตำแหน่งไว้มาต่อแทน หรือจะทำในทางกลับกันคือ จากต้นไม้ย่อยด้านซ้าย ให้ค้นหาปมที่น้อยสุด (ซึ่งอยู่ขวาสุด) ปมนั้นจะขึ้นมาเป็นรากของต้นไม้ด้านซ้ายแทนด้วยการ splay เนื่องจากเป็นปมที่มากที่สุดจึงไม่มีต้นไม้ย่อยด้านขวาก็นำต้นไม้ย่อยทางด้านขวาของรากที่ถูกลบไปแล้ว ที่เราเก็บตำแหน่งไว้มาต่อแทน ก็จะได้ splay tree ที่ลบสมาชิกตัวนั้นออกนั้นเอง
ทางรถไฟสายชิงไห่–ทิเบต
ทางรถไฟสายชิงไห่–ทิเบต (ชิงซั่งเถื่ยลู่) เป็นเส้นทางรถไฟบนที่ราบสูงที่สูงที่สุดและยาวที่สุดของโลก ทดลองใช้จริงเมื่อวันที่ 1 กรกฎาคม ค.ศ. 2006 เริ่มต้นเดินทางจากเมืองซีหนิง เมืองหลวงของมณฑลชิงไห่ ถึงปลายทางเมืองลาซ่า เมืองหลวงของเขตปกครองตนเองทิเบต ใช้เวลาเดินทาง 26 ชั่วโมง 23 นาที บนเส้นทางมีสถานีรถไฟสูงที่สุดในโลกคือ ถังกู่ลาชาน จุดสูงสุดที่ทางรถไฟสายนี้ สูงจากระดับน้ำทะเล 5,072 เมตร
ไมโครซอฟท์ ซีควลเซิร์ฟเวอร์
ไมโครซอฟท์ ซีควลเซิร์ฟเวอร์ หรือ ไมโครซอฟท์ เอสคิวแอลเซิร์ฟเวอร์ (Microsoft SQL Server) คือระบบจัดการฐานข้อมูลพัฒนาโดยไมโครซอฟท์ ซึ่งใช้ภาษา T-SQL ในการดึงเรียกข้อมูล
ไมโครซอฟท์ ซีควลเซิร์ฟเวอร์ 2005 รุ่นล่าสุดได้แบ่งเป็นรุ่นดังนี้:
ซีควลเซิร์ฟเวอร์ เอกซ์เพรส เอดิชัน
ซีควลเซิร์ฟเวอร์ เอกซ์เพรส เอดิชัน เป็นรุ่นที่สามารถแจกจ่าย และดาวน์โหลดได้ฟรี โดยมีเป้าหมายสำหรับการใช้งานส่วนตัว ทดสอบ หรือขนาดย่อม
คิดดี้เกรด
คิดดี้เกรด เป็นภาพยนตร์การ์ตูนญี่ปุ่นแนวแฟนตาซีวิทยาศาสตร์ ผลิตโดย gimik และบริษัทกอนโซ ออกฉายเมื่อเดือนตุลาคม พ.ศ. 2545 ถึงเดือนมีนาคม พ.ศ. 2546 ในประเทศไทยจัดจำหน่ายในรูปแบบวีซีดีและดีวีดี โดยบริษัทอามีโก สตูดิโอ
เนื้อเรื่อง
ปีสตาร์เซนจูรี่ 0328 ณ ดาวเคราะห์ไอเนอาส เป็นที่ตั้งของสำนักงานใหญ่ขององค์กรการค้าและศุลกากรจักรวาล (Galactic Organization of Trade and Tariffs) หรือ GOTT ซึ่งหน้าที่ปกป้องความเสมอภาคและสิทธิประโยชน์ของทุกคนบนจักรวาลภายใต้การควบคุมของสหพันธ์ดาวเคราะห์ เอแคลร์และลูมิแอร์ เจ้าหน้าที่ปฏิบัติการที่มีความสามารถพิเศษหรือ ES เมมเบอร์ (Encounter of Shadow-work Member) จะได้รับมอบหมายภารกิจจากหัวหน้าเอคลิปส์ ให้ไปปฏิบัติภารกิจต่าง ๆ
แต่ทว่าเมื่อพวกเธอได้ปฏิบัติงานไปเรื่อย ๆ ก็ได้พบกับความไม่ชอบมาพากลของ GOTT และความเอารัดเอาเปรียบของนูเวิ้ลส์ กลุ่มเผ่าพันธุ์มนุษย์โลกเชื้อสายบริสุทธิ์ ที่ควบคุมสหพันธ์ดาวเคราะห์เพื่อหาประโยชน์ใส่ตนเองเท่านั้น ในภารกิจที่ดาวเคราะห์อาวเร่ พวกเธอได้รับมอบหมายให้มาจัดการกับชาวพื้นเมืองบนดาวเคราะห์ที่เรียกร้องสิทธิการปกครองตนเองจากผู้ดูแลชาวนูเวิ้ลส์ แต่พวกเธอกลับทำการช่วยเหลือชาวพื้นเมืองจากวิธีจัดการอย่างโหดร้ายของผู้ดูแลชาวนูเวิ้ลส์ พวกเธอจึงถูกตามล่าในฐานะคนทรยศจาก GOTT จนในที่สุดก็ต้องสูญเสียทั้งยานลามิวส์และหุ่นยนต์โดน่าชูรัคไป พวกเธอจึงตัดสินใจบุกสำนักงานใหญ่ GOTT และเข้าปะทะกับเหล่า ES เมมเบอร์คนอื่น ๆ ผลของการบุกครั้งนั้นได้ทำให้สำนักงานใหญ่ของ GOTT ถล่มและหัวหน้าเอคลิปส์เสียชีวิต
ต่อมาจึงมีการก่อตั้ง GOTT ขึ้นมาใหม่โดยมีเอแคลร์เป็นหัวหน้าชั่วคราว พร้อมทั้งจัดตั้งหน่วย ES เมมเบอร์ชุดใหม่ขึ้นมาหกคู่ แต่ในวันกล่าวสุนทรพจน์แนวปฏิบัติของ GOTT ที่จะเปลี่ยนเป็นจัดการกับผู้ต่อต้านอย่างเด็ดขาด ES เมมเบอร์ชุดใหม่คนหนึ่งกลับมีปฏิกิริยาต่อต้านและคู่ของเธอเองก็ไม่ได้อยู่ภายใต้การควบคุมตามคำสั่งด้วยเช่นกัน พร้อมกับมีการปรากฏตัวของสาวปริศนาสองคนเข้ามาขัดขวางพิธีการ หัวหน้าชั่วคราวเอแคลร์และลูมิแอร์จึงสั่งให้เจ้าหน้าที่ของ GOTT และ ES เมมเบอร์ชุดใหม่ออกตามล่าสองสาวปริศนานั้น
ระหว่างการตามล่าเข้าไปในป่าที่มีคลื่นแม่เหล็กทำให้หุ่นยนต์ของ GOTT เกิดอาการรวนและหันกลับมาโจมตีใส่พวกเดียวกัน คู่ ES เมมเบอร์ชุดใหม่ที่ไม่ได้อยู่ภายใต้การควบคุมตามคำสั่งจึงเข้าช่วยเหลือผู้คนที่กำลังถูกโจมตี เมื่อหัวหน้าชั่วคราวเอแคลร์และลูมิแอร์เห็นว่าพวกเธอไม่อยู่ในการควบคุมจึงสั่ง ES เมมเบอร์ชุดใหม่ที่เหลือกำจัดทิ้ง ตอนนั้นเองสองสาวปริศนาได้ปรากฏตัวขึ้นและช่วยเหล่า ES เมมเบอร์ชุดใหม่หลุดจากการควบคุมทั้งหมด ซึ่งทำให้ทราบว่าเหล่า ES เมมเบอร์ชุดใหม่นั้นเป็นร่างเลียนแบบของเอแคลร์และลูมิแอร์ สองสาวปริศนานั้นคือเอแคลร์กับลูมิแอร์ตัวจริงที่เปลี่ยนร่างใหม่ ส่วนหัวหน้าชั่วคราวเอแคลร์และลูมิแอร์แท้จริงแล้วคืออาลูฟท์และโดเวลก์ ซึ่งเป็นหนึ่งใน ES เมมเบอร์ของ GOTT ที่ระหว่างเหตุการณ์บุกสำนักงานใหญ่ GOTT ได้จัดการเอแคลร์กับลูมิแอร์ตัวจริงและปลอมตัวไปยิงเอคลิปส์เพื่อยึดอำนาจไว้คอยเวลาแก้แค้นพวกนูเวิ้ลส์
เมื่อความจริงเปิดเผยอาลูฟท์และโดเวลก์จึงเรียกยานของพวกตนออกมาไล่ล่า ขณะที่พวกของเอแคลร์และลูมิแอร์กำลังจนมุม ยานลามิวส์ได้ปรากฏตัวขึ้นพร้อมกับเอคลิปส์ที่รอดชีวิตด้วยความสามารถพิเศษของตนพร้อมกับช่วยเอแคลร์กับลูมิแอร์ออกมาจากสำนักงานใหญ่ GOTT อาลูฟท์และโดเวลก์จึงสั่งยานของพวกตนโจมตี แต่ยานลามิวส์ได้สะท้านกลับการโจมตีใส่อาลูฟท์และโดเวลก์จนชนะได้ในที่สุด ร่างเลียนแบบของเอแคลร์และลูมิแอร์แต่ละคู่ได้รับมอบยานแบบเดียวกับลามิวส์เพื่อออกเดินทางไปตามใจของตนเอง ส่วนเอแคลร์และลูมิแอร์ได้กลับเข้ามาทำงานที่ GOTT โดยมีเอคลิปส์เป็นหัวหน้าเช่นเดิม
แต่ในขณะที่กำลังพูด เชอวาลิเย่กลับถูกยิงจากระบบป้องกันของดุกคาลิออนจากฝีมือของอาลูฟท์ซึ่งตอนนี้ได้รวมเป็นหนึ่งเดียวกับดุกคาลีออน พร้อมกับวาร์ปไปยังบริเวณโลกและทำโจมตีใส่โลก เหล่าผู้คนต่าง ๆ จึงรวมพลังกันต่อสู้ แต่ดุกคาลิออนกลับแทบไม่สะทกสะท้านใด ๆ โดเวลก์จึงบอกว่าตอนนี้แม้อาลูฟท์จะรวมเป็นหนึ่งเดียวกับดุกคาลิออนแล้ว แต่ด้านซ้ายของเธอยังคงจำความไร้ความรู้สึกจากการถูกโจมตีเมื่อครั้งก่อนได้ เมื่อได้ยินดังนั้น ลูมิแอร์จึงส่งพลังที่ได้จากทั้งของตนและเอแคลร์เข้าควบคุมแขนซ้ายของดุกคาลิออนและยิงทำลายหอควบคุม ทำให้ดุกคาลิออนเริ่มเสียหายจนไม่สามารถซ่อมแซมตัวเองได้ทันและหยุดทำงานในที่สุด เหตุการณ์ได้ผ่านพ้นไป ชาวพื้นเมืองดาวเคราะห์ต่าง ๆ เริ่มมีสิทธิ์มีเสียงในสหพันธ์ดาวเคราะห์ ส่วนเอแคลร์และลูมิแอร์ยังคงต่อสู้ต่อไปเพื่อรักษาสิ่งที่มีชื่อว่าวันพรุ้งนี้
ภาษาปาซี้
ภาษาปาซี้ (Pa Di language, ) เป็นภาษากลุ่มไทตะวันตกเฉียงใต้ที่ชายแดนจีน–เวียดนาม โดยมีผู้พูดประมาณ 300 คนในอำเภอ Muong Khuong จังหวัดหล่าวกาย ประเทศเวียดนาม ซึ่งรัฐบาลเวียดนามจัดให้เป็นชาวTày เสียงวรรณยุกต์ภาษานี้มีความคล้ายกับภาษาไทย
Jerold Edmondson รายงานว่ามีผู้พูดประมาณ 300 คน อย่างไรก็ตาม Bùi Quốc Khánh (2013) รายงานผู้พูดภาษานี้ที่ 3,000 คนในหมู่บ้าน 19 แห่งใน Mường Khương, Tung Trung Phố และ Nậm Chảy
เพนกวินหางแปรง
เพนกวินหางแปรง หรือ เพนกวินขาก้น (Brush tailed penguin, Bottom-legged ) เป็นสกุลของนกบินไม่ได้ จำพวกเพนกวินสกุลหนึ่ง ใช้ชื่อสกุลว่า Pygoscelis
การจำแนก
สูญพันธุ์
สถานที่ท่องเที่ยวในประเทศฮังการี
สถานที่ท่องเที่ยวที่สำคัญที่สุดสามแห่งของประเทศฮังการีที่มีนักท่องเที่ยวไปเที่ยวมากที่สุด ประกอบด้วย กรุงบูดาเปสต์ (Budapest) ทะเลสาบบอลอโตน (Balaton) และ โค้งน้ำดานูบ (Dunakanyar) ใกล้กับเมืองวิเชกราด ในหนึ่งปีมีนักท่องเที่ยวประมาณ 7 ล้านคนที่มาเที่ยว ณ ประเทศฮังการี ตากการแบ่งเขตประเทศในเชิงอุตสาหกรรมการท่องเที่ยวของประเทศฮังการี สามารถแบ่งเขตประเทศฮังการีได้เป็น 9 เขต: 1. กรุงบูดาเปสต์และแม่น้ำดานูบกลาง (Budapest–Közép-Duna-vidék)
2. เขตทรานส์ดานูเบียกลาง (Közép-Dunántúl)
4. ทะเลสาบบอลอโตน (Balaton)
5. เขตทรานส์ดานูเบียใต้ (Dél-Dunántúl)
6. เขตฮังการีเหนือ (Észak-Magyarország)
7. เขตที่ราบใหญ่เหนือ (Észak-Alföld)
8. เขตที่ราบใหญ่ใต้ (Dél-Alföld)
9. ทะเลสาบทิสซอ (Tisza-tó)